Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 0143-371/2021 |
| Ljubljana, 5. 1. 2022 |
| EVA  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Soglasje Vlade Republike Slovenije k Finančnemu načrtu Zavoda za pokojninsko in invalidsko zavarovanje Slovenije za leto 2022 – predlog za obravnavo**  |
| **1. Predlog sklepov vlade:** |
| Na podlagi tretjega odstavka 165. člena Zakona o pokojninskem in invalidskem zavarovanju (Uradni list RS, št. 96/12, 39/13, 99/13 – ZSVarPre-C, 101/13 – ZIPRS1415, 44/14 – ORZPIZ206, 85/14 – ZUJF-B, 95/14 – ZUJF-C, 90/15 – ZIUPTD, 102/15, 23/17, 40/17, 65/17, 28/19, 75/19, 139/20, 189/20 – ZFRO, 51/21, 121/21, 162/21 in 196/21 - ZDOsk) je Vlada Republike Slovenije na …………. seji dne ………… sprejela naslednji **SKLEP**Vlada Republike Slovenije je dala soglasje k Finančnemu načrtu Zavoda za pokojninsko in invalidsko zavarovanje Slovenije za leto 2022.  mag. Janja Garvas Hočevar vršilka dolžnosti generalnega sekretarjaPriloga:- Finančni načrt Zavoda za pokojninsko in invalidsko zavarovanje Slovenije za leto 2022,- Sklep Sveta Zavoda za pokojninsko in invalidsko zavarovanje Slovenije.Prejmejo:* Ministrstvo za delo, družino, socialne zadeve in enake možnosti,
* Ministrstvo za finance.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| - mag. Katja Rihar Bajuk, generalna direktorica Direktorata za delovna razmerja in pravice iz dela, Ministrstvo za delo, družino, socialne zadeve in enake možnosti;- Danijel Kovač, vodja Sektorja za pokojnine in pravice iz dela, Ministrstvo za delo, družino, socialne zadeve in enake možnosti. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Zavod za pokojninsko in invalidsko zavarovanje Slovenije (v nadaljnjem besedilu: zavod) opredeljuje svoje finančno poslovanje s finančnim načrtom. V njem se načrtujejo sredstva iz prispevkov in drugih virov ter sredstva za zagotavljanje pravic in za izvajanje zavarovanja ter drugih obveznosti. Finančni načrt zajema vse načrtovane prihodke in odhodke zavoda, ki bodo plačani v dobro in izplačani v breme zavoda v koledarskem letu. Po tretjem odstavku 165. člena Zakona o pokojninskem in invalidskem zavarovanju (Uradni list RS, št. 96/12, 39/13, 99/13 – ZSVarPre-C, 101/13 – ZIPRS1415, 44/14 – ORZPIZ206, 85/14 – ZUJF-B, 95/14 – ZUJF-C, 90/15 – ZIUPTD, 102/15, 23/17, 40/17, 65/17, 28/19, 75/19, 139/20, 189/20 – ZFRO, 51/21, 121/21, 162/21 in 196/21 – ZDOsk; v nadaljnjem besedilu: ZPIZ-2) finančni načrt sprejme Svet zavoda, Vlada Republike Slovenije pa k njemu poda soglasje.Kot podlago za pripravo Finančnega načrta zavoda za leto 2022 (v nadaljnjem besedilu: FN 2022) je zavod pripravil novo oceno realizacije prihodkov in odhodkov zavoda za leto 2021. Zaradi epidemije bolezni COVID-se v letu 2021 s strani pristojnih institucij izvajajo številni ukrepi za njeno zajezitev, pri čimer nastajajo izdatne posledice na vseh ravneh družbe. Interventni zakoni, ki jih je Državni zbor Republike Slovenije od konca leta 2020 ter v začetku leta 2021 sprejel za blažitev posledic epidemije, vplivajo tudi na finančno poslovanje zavoda. Zaradi bistveno spremenjenih okoliščin je zavod pri pripravi ocene 2021 upošteval tudi zadnje globalne makroekonomske okvire razvoja Slovenije oziroma novelirane projekcije makroekonomskih gibanj Urada Republike Slovenije za makroekonomske analize in razvoj (v nadaljnjem besedilu: UMAR) iz Jesenske napovedi gospodarskih gibanj 2021, ki se razlikujejo od projekcij in izhodišč, ki so bile podlaga za pripravo Finančnega načrta zavoda za leto 2021. Pri pripravi FN 2022 je bila poleg makroekonomskih izhodišč UMAR iz Jesenske napovedi 2021 ter novih projekcij uživalcev pravic iz pokojninskega in invalidskega zavarovanja, upoštevana veljavna zakonodaja, še posebej Zakon o izvrševanju proračunov Republike Slovenije za leti 2022 in 2023 (Uradni list RS, št. 174/20; v nadaljnjem besedilu: ZIPRS2223). FN 2022 vključuje tudi finančne učinke Zakona o spremembah Zakona o pokojninskem in invalidskem zavarovanju (Uradni list RS, št. 162/21 – ZPIZ-2K), po katerem se zavarovancem, ki so po 1. januarju 2013 ostali prostovoljno vključeni v obvezno pokojninsko in invalidsko zavarovanje in so po tem datumu še naprej plačevali prispevke, obdobje plačevanja prispevkov od 1. januarja 2013 do prve prekinitve šteje v pokojninsko dobo brez dokupa po ZPIZ-2. V skladu z Zakonom o spremembah in dopolnitvah Zakona o pokojninskem in invalidskem zavarovanju (Uradni list RS, št. 51/21 – ZPIZ-2I) so zaradi skrajšanja prehodnega obdobja načrtovani višji odhodki za pokojnine. V februarju 2022 je načrtovana uskladitev pokojnin in drugih prejemkov v skladu s 105. do 107. členom ZPIZ-2 v višini 4 odstotke, v marcu 2022 uskladitev dodatka za pomoč in v skladu s 1. in 3. členom Zakona o spremembah Zakona o usklajevanju transferjev posameznikom in gospodinjstvom v Republiki Sloveniji (Uradni list RS, št. 59/19) v višini 2,5 odstotka ter izplačilo letnega dodatka v skladu s 77. členom ZIPRS2223. Pri načrtovanju za leto 2022 pa je upoštevan tudi Zakon o fiskalnem pravilu (Uradni list RS, št. 55/15 in 177/20 – popr.) ter na njegovi podlagi sprejet Odlok o spremembah Odloka o okviru za pripravo proračunov sektorja država za obdobje od leta 2022 do leta 2024 (Uradni list RS, št. 183/21). FN 2022 je izdelan skladno s 162. in 163. členom ZPIZ-2 na način, da je načrtovana izravnava med prihodki in odhodki.FN 2022 je usklajen z Ministrstvom za finance in Ministrstvom za delo, družino, socialne zadeve in enake možnosti. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MF | 1611-11-0006 Izplačevanje pravic | 4760 Tekoče zakonske obveznosti države do ZPIZ | 297.000.000 | / |
| MF | 1611-11-0006Izplačevanje pravic | 6396 Dodatne obveznosti do ZPIZ | 917.674.742 | / |
| **SKUPAJ** | **1.214.674.742** | **/** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sodelovanje javnosti pri pripravi gradiva ni potrebno. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  **Cveto URŠIČ**  **DRŽAVNI SEKRETAR** |

Priloge:

- predlog sklepa,

- obrazložitev.

PREDLOG

Na podlagi tretjega odstavka 165. člena Zakona o pokojninskem in invalidskem zavarovanju (Uradni list RS, št. 96/12, 39/13, 99/13 – ZSVarPre-C, 101/13 – ZIPRS1415, 44/14 – ORZPIZ206, 85/14 – ZUJF-B, 95/14 – ZUJF-C, 90/15 – ZIUPTD, 102/15, 23/17, 40/17, 65/17, 28/19, 75/19, 139/20, 189/20 – ZFRO, 51/21, 121/21, 162/21 in 196/21 - ZDOsk) je Vlada Republike Slovenije na …………. seji dne ………… sprejela naslednji

**SKLEP**

Vlada Republike Slovenije je dala soglasje k Finančnemu načrtu Zavoda za pokojninsko in invalidsko zavarovanje Slovenije za leto 2022.

 mag. Janja Garvas Hočevar

 vršilka dolžnosti generalnega sekretarja

Priloga:

- Finančni načrt Zavoda za pokojninsko in invalidsko zavarovanje Slovenije za leto 2022,

- Sklep Sveta Zavoda za pokojninsko in invalidsko zavarovanje Slovenije.

Prejmejo:

* Ministrstvo za delo, družino, socialne zadeve in enake možnosti,
* Ministrstvo za finance.

**SOGLASJE VLADE REPUBLIKE SLOVENIJE K FINANČNEMU NAČRTU ZAVODA ZA POKOJNINSKO IN INVALIDSKO ZAVAROVANJE SLOVENIJE ZA LETO 2022 – OBRAZLOŽITEV**

Zavod za pokojninsko in invalidsko zavarovanje Slovenije (v nadaljnjem besedilu: zavod) opredeljuje svoje finančno poslovanje s finančnim načrtom. V njem se načrtujejo sredstva iz prispevkov in drugih virov ter sredstva za zagotavljanje pravic in za izvajanje zavarovanja ter drugih obveznosti. Finančni načrt zajema vse načrtovane prihodke in odhodke zavoda, ki bodo plačani v dobro in izplačani v breme zavoda v koledarskem letu. Po tretjem odstavku 165. člena Zakona o pokojninskem in invalidskem zavarovanju (Uradni list RS, št. 96/12, 39/13, 99/13 – ZSVarPre-C, 101/13 – ZIPRS1415, 44/14 – ORZPIZ206, 85/14 – ZUJF-B, 95/14 – ZUJF-C, 90/15 – ZIUPTD, 102/15, 23/17, 40/17, 65/17, 28/19, 75/19, 139/20, 189/20 – ZFRO, 51/21, 121/21, 162/21 in 196/21 – ZDOsk; v nadaljnjem besedilu: ZPIZ-2) finančni načrt sprejme Svet zavoda, Vlada Republike Slovenije (v nadaljnjem besedilu: Vlada RS) pa k njemu poda soglasje.

Kot podlago za pripravo Finančnega načrta zavoda za leto 2022 (v nadaljnjem besedilu: FN 2022) je zavod pripravil novo oceno realizacije prihodkov in odhodkov zavoda za leto 2021 (v nadaljnjem besedilu: ocena 2021). Zaradi epidemije bolezni COVID-19 (v nadaljnjem besedilu: epidemija) se v letu 2021 s strani pristojnih institucij še vedno izvajajo številni ukrepi za njeno zajezitev, pri čimer nastajajo izdatne posledice na vseh ravneh družbe. Vse od konca leta 2020 ter v začetku leta 2021 je bilo sprejetih več interventnih zakonov, ki vplivajo tudi na poslovanje zavoda v letu 2021. Zaradi bistveno spremenjenih okoliščin je zavod pri pripravi ocene 2021 upošteval zadnje globalne makroekonomske okvire razvoja Slovenije oziroma novelirane projekcije makroekonomskih gibanj Urada Republike Slovenije za makroekonomske analize in razvoj (v nadaljnjem besedilu: UMAR) iz Jesenske napovedi gospodarskih gibanj 2021, ki se razlikujejo od projekcij in izhodišč, ki so bile podlaga za pripravo Finančnega načrta zavoda za leto 2021.

Zaradi še vedno trajajoče epidemije je zavod FN 2022 pripravil v okoliščinah velike negotovosti in nepredvidljivosti, zlasti z vidika vpliva le-te na pokojninsko blagajno.

Pri pripravi FN 2022 je bila poleg makroekonomskih izhodišč UMAR iz Jesenske napovedi 2021 ter novih projekcij uživalcev pravic iz pokojninskega in invalidskega zavarovanja, upoštevana veljavna zakonodaja, še posebej Zakon o izvrševanju proračunov Republike Slovenije za leti 2022 in 2023 (Uradni list RS, št. 174/20; v nadaljnjem besedilu: ZIPRS2223). FN 2022 vključuje tudi finančne učinke Zakona o spremembah Zakona o pokojninskem in invalidskem zavarovanju (Uradni list RS, št. 162/21 – ZPIZ-2K) v višini 1,4 milijona evrov, po katerem se zavarovancem, ki so po 1. januarju 2013 ostali prostovoljno vključeni v obvezno pokojninsko in invalidsko zavarovanje in so po tem datumu še naprej plačevali prispevke, obdobje plačevanja prispevkov od 1. januarja 2013 do prve prekinitve šteje v pokojninsko dobo brez dokupa po ZPIZ-2. V skladu z Zakonom o spremembah in dopolnitvah Zakona o pokojninskem in invalidskem zavarovanju (Uradni list RS, št. 51/21 – ZPIZ-2I) so zaradi skrajšanja prehodnega obdobja načrtovani višji odhodki za pokojnine v višini 6 milijonov evrov. V februarju 2022 je načrtovana uskladitev pokojnin in drugih prejemkov v skladu s 105. do 107. členom ZPIZ-2 v višini 4 odstotke s poračunom za januar 2022. Pri dodatkih za pomoč in postrežbo je za leto 2022 načrtovana uskladitev v skladu s 1. in 3. členom Zakona o spremembah Zakona o usklajevanju transferjev posameznikom in gospodinjstvom v Republiki Sloveniji (Uradni list RS, št. 59/19; v nadaljnjem besedilu: ZUTPG-C) v marcu 2022 v višini 2,5 odstotka, enako kot znaša letna stopnja inflacije za leto 2021. Letni dodatek je za leto 2022 načrtovan v skladu s 77. členom ZIPRS2223 v višini 166 milijonov evrov. V FN 2022 je v skladu z 69. členom ZIPRS2223 ter podpisano pogodbo upoštevana obveznost Kapitalske družbe, d. d. oziroma njenega pravnega naslednika do zavoda v višini 50 milijonov evrov. Prihodki iz naslova prejetih dividend Zavarovalnice Triglav, d. d. so v letu 2022 načrtovani v višini 19.591.570 evrov. Pri načrtovanju za leto 2022 pa je upoštevan tudi Zakon o fiskalnem pravilu (Uradni list RS, št. 55/15 in 177/20 – popr.) ter na njegovi podlagi sprejet Odlok o spremembah Odloka o okviru za pripravo proračunov sektorja država za obdobje od leta 2022 do leta 2024 (Uradni list RS, št. 183/21; v nadaljnjem besedilu: Okvir 2022-2024), po katerem se je najvišji obseg izdatkov za pokojninsko blagajno za leto 2022 povišal iz 6.300 milijonov evrov na 6.480 milijonov evrov. V FN 2022 načrtovani skupni odhodki zavoda ne presegajo višine, določene v Okviru 2022-2024 za leto 2022.

FN 2022 je izdelan na podlagi ocene 2021. Upoštevana so izhodišča in predpostavke, ki se nanašajo na leto 2022.

Skupni prihodki zavoda so načrtovani v višini 6.479.982.473 evrov in bodo za 4,1 odstotka višji kot znaša ocena 2021. Davčni prihodki, ki predstavljajo prispevke za socialno varnost, so načrtovani v višini 5.135.943.752 evrov in bodo za 2,4 odstotka višji kot znaša ocena leto 2021. Transferni prihodki so načrtovani v skupni višini 1.317.428.952 evrov oziroma za 10,7 odstotka več kot je ocenjeno za leto 2021. V FN 2022 ni načrtovanih drugih prejetih sredstev iz državnega proračuna za tekočo porabo zaradi COVID-19. Drugi prihodki zavoda, med katere uvrščamo nedavčne in kapitalske prihodke in prejeta sredstva iz Evropske unije in drugih držav so za leto 2022 predvideni v višini 26.609.768 evrov in bodo za 29,8 odstotka višji od ocenjenih za leto 2021, predvsem zaradi načrtovanih prihodkov iz naslova dividend Zavarovalnice Triglav, d.d..

Skupni odhodki zavoda so za leto 2022 načrtovani v višini 6.479.982.473 evrov in bodo za 4,1 odstotka višji od ocenjenih za leto 2021, predvsem zaradi načrtovanih višjih odhodkov za pokojnine in nadomestila plač ter posledično višjih plačil prispevkov za zdravstveno zavarovanje uživalcev pokojnin in nadomestil plač. Za leto 2022 je v januarju v skladu z ZPIZ-2 načrtovana 4-odstotna uskladitev pokojnin ter drugih prejemkov, kar pomeni na letni ravni okoli 236 milijonov evrov, skupaj s prispevkom za zdravstveno zavarovanje uživalcev pravic. Pri dodatkih za pomoč in postrežbo je za leto 2022 v marcu v skladu z ZUTPG-C načrtovana uskladitev v višini 2,5 odstotka. Odhodki za pokojnine so načrtovani v višini 5.477.079.395 evrov in bodo v primerjavi z ocenjenimi za leto 2021 višji za 5,2 odstotka. Odhodki za prispevke za zdravstveno zavarovanje uživalcev, ki so vezani na pokojnine in nadomestila plač (nadomestila iz invalidskega zavarovanja), so načrtovani v višini 487.152.929 evrov in bodo v primerjavi z ocenjenimi za leto 2021 višji za 6 odstotkov. Transferji za zagotavljanje socialne varnosti, ki vključujejo tudi sredstva za izplačilo letnega dodatka, so načrtovani v višini 295.101.014 evrov in bodo v primerjavi z ocenjenimi za leto 2021 nižji za 15 odstotkov, predvsem zaradi izplačila enkratnega solidarnostnega dodatka za upokojence v letu 2021. Odhodki za nadomestila plač (nadomestila iz invalidskega zavarovanja) so načrtovani v višini 169.734.523 evrov oziroma za 2,7 odstotka več od ocenjenih za leto 2021, predvsem zaradi načrtovane uskladitve teh prejemkov, kljub 0,8-odstotnem zmanjšanju povprečnega števila teh uživalcev. Transferji neprofitnim organizacijam in ustanovam so predvideni v višini 780.000 evrov in so v primerjavi z ocenjenimi za leto 2021 nižji za 6 odstotkov, vključujejo pa stroške poklicne rehabilitacije delovnih invalidov, stroške storitev zavodov za usposabljanje invalidov, adaptacij in prilagoditev delovnih mest ter odhodke za plačilo sofinanciranja programov delovnih invalidov. Tekoči transferi v tujino so načrtovani v višini 1.000.000 evrov, kar pomeni 25 odstotkov več, kot je ocenjeno za leto 2021, in sicer v skladu z Zakonom o prenosu pokojninskih pravic (Uradni list RS, št. 34/10), ki med drugim določa, da lahko slovenski državljani, ki so bili zaposleni v institucijah EU, prenesejo plačane prispevke za obvezno pokojninsko in invalidsko zavarovanje v sistem pokojninskega zavarovanja RS oziroma v sistem pokojninskega zavarovanja EU. Stroški delovanja zavoda so načrtovani v višini 49.132.684 evrov (2,3 odstotka višji v primerjavi z oceno 2021), in sicer v višini 24.272.027 evrov za plače in druge izdatke zaposlenim, v višini 3.843.880 evrov za prispevke za socialno varnost zaposlenih, v višini 17.096.596 evrov za izdatke za blago in storitve, v višini 3.900.000 evrov za investicije ter 20.180 evrov za izdatke za štipendije.

FN 2022 je izdelan skladno s 162. in 163. členom ZPIZ-2, tako da je načrtovana izravnava med prihodki in odhodki ter zagotovljeno izplačilo vseh obveznosti. V FN 2022 tekoča in dodatna obveznost državnega proračuna ne presegata višine, določene v Spremembah proračuna Republike Slovenije za leto 2022, ki jih je Državni zbor RS sprejel v novembru 2021.

FN 2022 je usklajen z Ministrstvom za finance in Ministrstvom za delo, družino, socialne zadeve in enake možnosti.

FN 2022 je bil obravnavan in sprejet na 29. seji Sveta zavoda s sklepom št. 9000-4/2021/39 - 3 z dne 16. 12. 2021.

Na podlagi navedenega Vlada RS soglaša s FN 2022.